Proliečivo

Proliečivo (tiež prekurzor liečiva, profarmakum ) je chemická látka, ktorá z farmakodynamického hľadika nie je účinná v organizme, ale ktorá sa vplyvom enzymatických premien v organizme (metabolizmus, biotransformácia) alebo spontánnymi reakciami (dekarboxyláciami, elimináciami, intramolekulárnymi reakciami) mení na účinná látku (liečivo). Projem proliečivo zaviedol v roku 1958 A. Albert. 

Proliečivá sa pripravujú a podávajú z dôvodu, že majú výhodnejšie farmakokinetické vlastnosti ako účinné liečivo: ide napríklad o ochránenie ionizovaných skupín liečiva za vzniku esterov alebo amidov, ktoré nenesú elektrický náboj, čoho dôsledkom je lepší prestup látky z čreva do krvi, z krvi do bunky alebo z krvi do mozgu. Zvyčajne preto účinná látka je viac polárna (hydrofilnejšia) ako proliečivo. Proliečivá sa pripravujú aj v prípade, ak liečivo vykazuje toxicitu a pripravené proliečivo nemá tieto nežiadúce účinky. 

Medicinálni chemici pripravujú proliečivá aj z dôvodu, že tieto nové chemické látky nie sú patentované, možno ich patentovať, začať vyrábať a zarábať na ich predaji, pričom nie je nutné absolvovať preklinické skúšky týchto látok na enzýmoch, bunkách, tkanivách a modelových organizmoch a klinické skúšky na ľuďoch, čo významne znižuje vstupné náklady na zavedenie liečiva na trh a urýchľuje prístup pacientov k novým, bezpečnejším a kvalitnejším liečivám.

Výskum a chemická analýza metabolitov liečiv je veľmi podstatná z dôvodu, že v histórii sa opakovane stalo, že nejaká látka bola považovaná za účinné liečivo, bola patentovaná, prebeli preklinické a klinické testy a bola zavedená do praxe a násldne sa ďalšou analýzou zistilo, že samotná látka je proliečivom: príkladom je napríklad loradatín, ktorý bol považovaný za účinné antihistaminikum druhej generácie (nesedatívne antihistaminikum) a následne sa zistilo, že účinnou látkou je metabolit loradatínu nazvaný desloradatín. Takto analyticky objavený účinný metabolit bol potom patentovaný ako antihistaminikum a s minimálnymi nákladmi (keďže klinické štúdie už boli vykonané pre jeho proliečivo loradatín) bol uvedený do praxe.
náhľad|Proliečivo tenofovir alafenamid
Proliečivá tej istej účinnej látky sa môžu výrazne líšiť ich potenciou, čo bolo dokladované na proliečivách tenofoviru. Jednou z najúspešnejších spôsobov prevedenia liečiva na proliečivo je technológia ProTide (ang. prodrug nucleotide), vyinutá Christopherom McGuiganom, ktorá sa využila v tenofovire alafenamide (liečivo proti HIV a hepatitíde typu B), remdesivire (jediné účinné antivirotikum proti koronavírusu SARS-CoV-2), sofosbuvire (antivirotikum proti hepatitíde typu C). Vývoj technológie ProTide pokračuje s cieľom nahradiť fenol endogénnou fenolickou látkou, ako je napríklad tyrozín a jeho izostéry.

 Referencie 

 Pozri aj 
 tenofovir
 sofosbuvir
 remdesivir
 technológia ProTide
 metabolizmus (farmakológia)

Kategória:Liečivá
Kategória:Farmakokinetika